Shtohet angazhimi ushtarak rus në Siri
Avionët amerikanë në Siri ndërrojnë drejtim për të shmangur avionët rusë
Koalicioni i udhëhequr nga Shtetet e Bashkuara kundër Shtetit Islamik ndryshoi trajektoren e avionëve për të shmangur avionët luftarakë rusë. Një zëdhënës i Pentagonit e konfirmoi dje këtë fakt, ndërkohë që Rusia informoi për zgjerimin e aktivitetit të saj ushtarak në Siri. Në një video të qarkulluar nga Moska tregohen anijet luftarake ruse duke lëshuar raketa në detin Kaspik kundër objektivave të Shtetit Islamik në Siri. , tha zëdhënësi i Departamentit amerikan të Shtetit, John Kirby. Ai tha se Shtetet e Bashkuara vazhdojnë të jenë të shqetësuara për pasojat e aktivitetit ushtarak rus në Siri. Gjatë një konference të përbashkët për shtyp me homologun e tij italian, Sekretari i Mbrojtjes Ash Carter tha se Rusia ka një strategji të gabuar. Përfshirja e rritur e Rusisë kundërshtohet edhe nga shumë sirianë, një pjesë e të cilëve protestuan në qytetin Aleppo. Por, misioni i përgjithshëm i Rusisë në Siri mund të jetë i kufizuar. thotë Henri Barkey i Qendrës Wilson. Ai mendon se sulmet ajrore ruse nuk synojnë rimarrjen e të gjithë territorit sirian të kontrolluar nga militantët, por kanë për qëllim konsolidimin e Presidentit Bashar al-Assad dhe mbajtjen e tij në pushtet.